section_heading: Prvi svjetski rat
paragraph_text: U ljeto 1916. Josef Ferdinand je odlučio organizirati lov za svoje plemićke prijatelje, iako je premještanje ruskih jedinica ukazivalo da predstoji ruska ofenziva. Usprkos tome, smatrao je da su austrougarski položaji u dovoljnoj mjeri utvrđeni da mogu izdržati svaki ruski napad. Kada je 4. srpnja 1916. započela Brusilovljeva ofenziva ista je imala uništavajući učinak za 4. armiju. U svega nekoliko dana front 4. armije je bio probijen, te su jedinice 4. armije potisnute 40-ak km na zapad. Armija je pretrpjela tako teške gubitke da je prestala biti efektivna vojna snaga. Potpuni raspad na bojištu je spriječen dopremanjem mnogobrojnih njemačkih pojačanja koja su spriječila katastrofu još većih razmjera.